CELEX: 52015PC0328
Language: fi
Date: 2015-07-09
Title: Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XXI (Tilastot) muuttamiseen (Energiatilastot)

EUROOPAN KOMISSIO
            Bryssel 9.7.2015
            COM(2015) 328 final
            2015/0144(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XXI (Tilastot) muuttamiseen(Energiatilastot)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. 
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Neuvoston päätösehdotuksen liitteenä olevalla ETA:n sekakomitean päätösluonnoksella on tarkoitus muuttaa ETA-sopimuksen liitettä XXI (Tilastot) energiatilastoista annetun Euroopan parlamentin ja neuvoston asetuksen (EY) N:o 1099/2008 muuttamisesta energiankulutusta kotitalouksissa koskevien vuotuisten tilastojen täytäntöönpanon osalta 24 päivänä huhtikuuta 2014 annetun komission asetuksen (EU) N:o 431/2014
                  1
                 ottamiseksi osaksi ETA-sopimusta.
            
            
               ETA:n EFTA-valtiot pyytävät poikkeuksia EU:n säännöstöön Liechtensteinin ja Islannin osalta. Koska tehtävät mukautukset eivät ole pelkästään teknisiä, neuvosto esittää poikkeuksia koskevan EU:n kannan neuvoston asetuksen (EY) N:o 2894/94 1 artiklan 3 kohdan mukaisesti.
            
            
               ETA:n EFTA-valtiot pyytävät Islantia koskevaa poikkeusta sillä perusteella, että Islanti ei ole liittynyt eurooppalaiseen energiaverkkoon ja on siksi erillinen ja riippumaton energiajärjestelmä. Islannissa sähköntuotanto perustuu lähes 100-prosenttisesti uusiutuviin energialähteisiin, jotka kattavat asuntojen energian loppukäytön käytännössä kokonaan.  Kotitalouksien sähkönkulutuksen osuus Islannissa on 4 prosenttia maan energian kokonaiskulutuksesta. Asetuksen (EY) N:o 1099/2008 liitteessä B esitetty kotitalouksien energiankulutuksen yksityiskohtainen erittely käyttötarkoituksen mukaan ei näin ollen ole merkityksellinen Islannin eikä varsinkaan EU:n energiastrategian kannalta, koska Islanti on erillinen energiajärjestelmää. Kyseisiin tilastoihin ei siis liity kansallista intressiä, eivätkä ne tuo lisäarvoa asetuksen mukaisesti tuotettuihin eurooppalaisiin tilastoihin.  
            
            
               Lisäksi säännösten noudattaminen edellyttäisi tietojen keräämistä, mikä olisi kallista ja vaivalloista ja todennäköisesti ohjaisi järjestelykapasiteettia ja varoja pois sellaisesta tilastotuotannosta, jolla on suurempi merkitys sekä EU:lle että Islannille. 
            
            
               Tätä taustaa vasten ja ottaen huomioon edellä kuvatun erityistilanteen on esitetty mukautusteksti, jolla Islanti vapautetaan liitteen B soveltamisalan mukaisesta tietojen keräämisestä. 
            
            
               Teknisistä syistä tämä sekakomitean päätös korvaa ETA-sopimuksen liitteessä XXI olevan 26a kohdan koko tekstin. Asetus (EY) N:o 1099/2008 ja Liechtensteinia koskeva a kohdassa myönnetty erityisvapautus ovat kuitenkin olleet osa ETA-sopimusta 3 päivänä heinäkuuta 2009 tehdyn ETA:n sekakomitean päätöksen N:o 89/2009 voimaantulosta lähtien.
            
            
            
               3.EHDOTUKSEN OIKEUDELLINEN SISÄLTÖ
            
            
               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. 
            
            
               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.
            
            
               2015/0144 (NLE)
            
            
               Ehdotus
            
            
               NEUVOSTON PÄÄTÖS
            
            
               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XXI (Tilastot) muuttamiseen
               
                  (Energiatilastot)
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan ja 218 artiklan 9 kohdan,
            
            
               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.
            
            
               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XXI (Tilastot).
            
            
               (3)Komission asetus (EU) N:o 431/2014 Euroopan parlamentin ja neuvoston asetuksen (EY) N:o 1099/2008 muuttamisesta
                  4
                olisi otettava osaksi ETA-sopimusta.
            
            
               (4)Sen vuoksi ETA-sopimuksen liitettä XXI olisi muutettava.
            
            
               (5)Unionin kannan ETA:n sekakomiteassa olisi perustuttava liitteenä olevaan päätösluonnokseen,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               ETA:n sekakomiteassa unionin puolesta esitettävä kanta ETA-sopimuksen liitteen XXI (Tilastot) ehdotettuun muutokseen perustuu tähän päätökseen liitettyyn luonnokseen ETA:n sekakomitean päätökseksi.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 131, 1.5.2014, s. 1.
               
               
                  
                     (2)
                  EYVL L 305, 30.11.1994, s. 6. 
               
               
                  
                     (3)
                  EYVL L 1, 3.1.1994, s. 3. 
               
               
                  
                     (4)
                  Komission asetus (EU) N:o 431/2014, annettu 24 päivänä huhtikuuta 2014, energiatilastoista annetun Euroopan parlamentin ja neuvoston asetuksen (EY) N:o 1099/2008 muuttamisesta energiankulutusta kotitalouksissa koskevien vuotuisten tilastojen täytäntöönpanon osalta (EUVL L 131, 1.5.2014, s. 1).
               
            
      
    ---documentbreak--- 
      
         
               EUROOPAN KOMISSIO
            Bryssel 9.7.2015
            COM(2015) 328 final
            LIITE
            ETA:N SEKAKOMITEAN PÄÄTÖS N:o .../2015ETA-sopimuksen liitteen  XXI (Tilastot)muuttamisesta
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XXI (Tilastot) muuttamiseen (Energiatilastot)
            
               
         
         
            
               LIITE
               
                  ETA:N SEKAKOMITEAN PÄÄTÖS
                  N:o .../2015
                  ETA-sopimukseen liitteen XXI (Tilastot) muuttamisesta
               
            
               ETA:N SEKAKOMITEA, joka
            
            
               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
            
            
               sekä katsoo seuraavaa:
            
            
               (1)Energiatilastoista annetun Euroopan parlamentin ja neuvoston asetuksen (EY) N:o 1099/2008 muuttamisesta energiankulutusta kotitalouksissa koskevien vuotuisten tilastojen täytäntöönpanon osalta 24 päivänä huhtikuuta 2014 annettu komission asetus (EU) N:o 431/2014
                  1
                olisi otettava osaksi ETA-sopimusta.
            
            
               (2)Sen vuoksi olisi muutettava ETA-sopimuksen liitettä XXI,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Korvataan liitteen XXI 26a kohdan (Euroopan parlamentin ja neuvoston asetus (EY) N:o 1099/2008) teksti seuraavasti:
            
            
               ”32008 R 1099: Euroopan parlamentin ja neuvoston asetus (EY) N:o 1099/2008, annettu 22 päivänä lokakuuta 2008, energiatilastoista (EUVL L 304, 14.11.2008, s. 1), sellaisena kuin se on muutettuna seuraavilla:
            
            
               -32013 R 0147: komission asetus (EU) N:o 147/2013, annettu 13 päivänä helmikuuta 2013 (EUVL L 50, 22.2.2013, s. 1),
            
            
               -32014 R 0431: komission asetus (EU) N:o 431/2014, annettu 24 päivänä huhtikuuta 2014 (EUVL L 131, 1.5.2014, s. 1).
            
            
               Tätä sopimusta sovellettaessa asetuksen säännöksiä koskevat seuraavat mukautukset:
            
            
               a)Liechtenstein vapautetaan tässä asetuksessa edellytettyjen tietojen keräämisestä, lukuun ottamatta erilaisten energiatuotteiden tuontia ja vientiä sekä sähköntuotantoa koskevia tietoja vuosittaisia energiatilastoja varten (liite B).
            
            
               b)Islanti vapautetaan niiden liitteessä B määriteltyjen aggregaattien ilmoittamisesta, jotka liittyvät energian loppukäytön erittelyyn (tilojen lämmitys, tilojen jäähdytys, veden lämmitys, ruoanlaitto, valaistus ja sähkölaitteet, muut käyttötarkoitukset) liitteen A 2.3 jaksossa määritellyllä asumisen alalla.”
            
            
               2 artikla
            
            
               Asetuksen (EU) N:o 431/2014 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
            
            
               3 artikla
            
            
               Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty*.
            
         
         
            
               
                  24 artikla
            
            
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
            
            
               Tehty Brysselissä
            
            
               
                     ETA:n sekakomitean puolesta
               
               
                     Puheenjohtaja
                     
                     
                     
                     ETA:n sekakomitean sihteerit
               
            
         
         
            
                  
                     (1)
                  EUVL L 131, 1.5.2014, s. 1.
               
               
                  
                     (2)
                  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]